Wesley Clark

thumb|right|300px|Clarku më 8 Shkurt 2000 Wesley Clark (shq. Vesli Klark) (lindur më 23 dhjetor 1944) gjeneral i forcave të armatosura të SHBA-së.

Wesley Clark është bërë i njohur në qarqet e gjëra shqiptare pas emërimit të tij komandant Suprem i Forcave të Bashkuara të NATO-s për Evropën më 11 korrik 1997.

Si i ri mbeti pa babë dhe u adoptua nga bashkëshorti i ardhshëm i nënës së tij, Victor Clark. Këtë gjë si dhe origjinën e tij, Wesley e mësoi shumë vonë, pas moshës 20 vjeçare. Është i lindur me 23 dhjetor të vitit 1944. Babai i tij biologjik ishte Benjamin Jacob Kanne që kishte origjinë hebreje, i ardhur në Amerikë nga Rusia në fund të shek. XIX. Clarc-u është i martuar me Gertrud Kirgiston nga Bruklini me të cilën ka një fëmijë, Wesley i Riu, i cili studion në Kaliforni

Veprimtaria
Gjenerali Clark ka përfunduar Akademinë ushtarake në West Point të New York-ut, si kadeti dhe përfunduar studimet e larta të ekonomisë dhe politikës në Oksford të Anglisë në vitin 1966-1968.

Kështu gjatë periudhës së studimeve, Clark-u ka diplomuar në Kolegjin Kombëtar të Luftë, Kolegjin e Komandës së Përgjithshme (për Oficer të njësiteve të blinduara në doktrinën e përgjithshme, të Vëzhguesit si dhe të komandantit të njësive ajrore)

Në vitin 1976-1977 Clark-un e gjejmë si asistent special të drejtorit për buxhet në Shtëpinë e Bardhë të SHBA-së dhe si asistent i profesorit të shkencave Sociale në Akademinë ushtarake të SHBA-ve.

Në luftën e Vietnamit, atë e gjemë si toger që komandonte me tri kompani, të cilat ishin me detyrë luftarake në Lai Khe. Njësia e tij dallohej nga të tjerat për mënyrën e planifikimit dhe të ndërmarrjes së operacioneve luftarake, çka do të thotë se kishte rezultate të shkëlqyeshme. Për suksesin dhe trimërinë e dëshmuar ai u dekorua me shpërblimin Silver Star (ylli i argjendtë).

Deri në vitin 1986 shërben si komandant i batalionit të parë të brigadës 77 të Divizionit të katërt dhe në këtë vit dhe në vazhdim të luftës së ftohtë, Clark merr përsipër komandën e brigadës së tretë të Divizionit të katërt të këmbësorisë. Këtë postë e mbanë deri më 1988.

Në periudhën 1994-1996 ai ishte përgjegjës për planifikimet e politikës ushtarake te SHBA-ve në botë pran Institutit për Planifikime Strategjike. Gjatë kësaj angazhohet në ngjarjet në Ballkan dhe për këtë qëllim së bashku me Holbrook-un disa herë u takua me liderët e serbëve të Bosnjës për të përgatitur takimin e Dayton-it.

Nga qershori i vitit 1996 deri në korrik 1997, shërben si komandant i forcave të NATO-s për Amerikën Latine dhe Karaibet.

Më 11 korrik 1997 emërohet komandant Suprem i Forcave të Bashkuara të NATO-s për Evropë dhe më 23 mars 1999 nga sekretari i Përgjigjëm i NATO-s Havier Solana merr urdhrin për fillimin e reagimit ushtarak ndaj gjenocidit në Kosovë të ndërmarrë nga ish-Jugosllavia. Intervenimi nën komandën e Clark-ut nga qarqet ushtarake merret i suksesshëm pasi që i arriti objektivat e parapara të intervenimit e që ishin:


 * ndalimi i menjëhershëm i të gjitha aktiviteteve ushtarake dhe paramilitare të njësive serbe
 * ndalimi i menjëhershëm i shpërnguljes me dhunë të banorëve nga Kosova
 * kthimi i pakusht i të gjithë të larguarve nga Kosova
 * përdorimi i një force ndërkombëtare për sigurinë e qytetarëve dhe jetësimin e këtij plani
 * ardhja e virifikatorëve ndërkombëtarë në Kosove

Gjatë këtij intervenimi ai futi në përdorim edhe Helikopterët Apache (Apaçi) dhe pregaditi hapësirën për sulmim në atë masë sa që më 20 prill edhe Bullgaria e vuri në dispozicion hapësirën e saj me kusht të garantimit të mbrojtjes së territorit të saj.

Tituj të veprave
Gjatë shërbimit të tij Clark-u ka marr dekoratat si :
 * Servis medal (tre çmime)
 * Silver Star, Legion of Merit (katër çmime)
 * Bronze Star Medal (dy çmime)
 * Meritios Servis Medal (dy çmime)
 * Army Commendation medal (dy çmime)

Mirënjohjet

 * Medalja e Artë e Lirisë - Kosovë

Lidhje të jashtme

 * PASQYRA, Gjenerali që nuk harrohet, korrik 1999 - Rifat Haxhijaj
 * *WesPAC
 * 2004 Clark Campaign Website
 * Draft Clark for President (archive only)
 * Wesley Clark campaign contributions from the FEC
 * Wesley Clark campaign contributions from OpenSecrets.org
 * Wesley Clark Issue positions and quotes
 * Wesley Clark collected news stories and commentary

Wesley Clark Wesley Clark Wesley Clark Wesley Clark Wesley Clark Wesley Clark Wesley Clark Wesley Clark Wesley Clark Wesley Clark Veslijs Klārks Wesley Clark Wesley Clark Wesley Clark Wesley Clark Кларк, Уэсли Кэнн Wesley Kanne Clark Весли Кларк Wesley Clark Wesley Clark 韦斯利·克拉克